পৌষের শেষ দিনে, শীতেও সংক্রান্তি। একেবারে জাঁকিয়ে ঠাণ্ডা। মরসুমের শীতলতম দিন আজ। তাপমাত্রার পারদ নামল ১১.৯ ডিগ্রি সেলসিয়াসে। এর আগে তাপমাত্রা ১২-র ঘরে ঘোরাঘুরি করলেও, তার নিচে কখনই নামেনি। তবে পৌষের শেষে যেন, ঝোড়ো ব্যাটিংয়ের মেজাজে শীত। বইছে কনকনে উত্তুরে হাওয়া। পশ্চিমি ঝঞ্ঝা বা বঙ্গোপসাগরে সৃষ্ট ঘূর্ণাবর্তের কোনও বাধা নেই। শীতের জন্য অল ক্লিয়ার রাস্তা। হাড়কাঁপানো ঠাণ্ডায় তাই জমজমাট শীত, পৌষ সংক্রান্তির দিনে।
 ওয়েব ডেস্ক : পৌষের শেষ দিনে, শীতেও সংক্রান্তি। একেবারে জাঁকিয়ে ঠাণ্ডা। মরসুমের শীতলতম দিন আজ। তাপমাত্রার পারদ নামল ১১.৯ ডিগ্রি সেলসিয়াসে। এর আগে তাপমাত্রা ১২-র ঘরে ঘোরাঘুরি করলেও, তার নিচে কখনই নামেনি। তবে পৌষের শেষে যেন, ঝোড়ো ব্যাটিংয়ের মেজাজে শীত। বইছে কনকনে উত্তুরে হাওয়া। পশ্চিমি ঝঞ্ঝা বা বঙ্গোপসাগরে সৃষ্ট ঘূর্ণাবর্তের কোনও বাধা নেই। শীতের জন্য অল ক্লিয়ার রাস্তা। হাড়কাঁপানো ঠাণ্ডায় তাই জমজমাট শীত, পৌষ সংক্রান্তির দিনে। শুধু শহর কলকাতাই নয়, জেলাগুলিতেও তাপমাত্রার পারদ কমে গিয়েছে ঝোড়ো গতিতে। হাড় হিম করা ঠাণ্ডার মাঝেই চলছে মকর উত্‍সব। অন্যদিকে, গত কয়েকদিন ধরেই ঠাণ্ডার দাপটে গোটা উত্তর ভারত। আজও পরিস্থিতির কোনও পরিবর্তন দেখা যায়নি। আগামী ৪৮ ঘণ্টাতও একই পরিস্থিতি থাকবে সেখানে বলে আবহাওয়া দফতর সূত্রে খবর।